એક સમયે જે રેશ્મા પટેલ ભાજપના કાર્યક્રમમાં હોબાળા મચાવવા માટે જેલની હવા ખાતી હતી આજે તે જ ભાજપમાં જોડાયા પછી રેશ્મા અને વરુણની પ્રેસ કોન્ફરન્સમાં પાટીદારો દ્વારા હાબોળા કરવામાં આવતા તેણે પ્રેસ કોન્ફરન્સ બંધ કરી જવાનો વારો આવ્યો હતો. સોમવારે વરુણ પટેલ અને રેશ્મા પટેલે અમદાવાદમાં એક પ્રેસ કોન્ફરન્સ કરી હતી. જેમાં તેમણે જણાવ્યું હતું કે કોંગ્રેસ અને હાર્દિકે મળીને કાવતરું કરી રહ્યા છે. અને પાટીદાર સમાજના છેતરીને તે ભાજપ વિરોધી વોટ પડાવી તેમનો સ્વાર્થ સાધવા માંગે છે.